ΓΡΑΠΤΗ ΕΡΩΤΗΣΗ P-2383/01

υποβολή: Pat Gallagher (UEN) προς την Επιτροπή

(3 Αυγούστου 2001)

Θέμα: Έκθεση Αξιολόγησης Κινδύνων του Ευρωπαϊκού Γραφείου Χημικών Ουσιών — Ψευδάργυρος και χημικές ουσίες ψευδαργύρου

Το Ευρωπαϊκό Γραφείο Χημικών Ουσιών δήλωσε ότι επιθυμεί να διεξαγάγει τις τελικές εμπεριστατωμένες συζητήσεις σχετικά με την Έκθεση Αξιολόγησης Κινδύνων για τον ψευδάργυρο και τις χημικές ουσίες ψευδαργύρου, κατά την τεχνική συνεδρίαση 3 της 17ης του προσεχούς Σεπτεμβρίου. Τούτο δε, παρά το γεγονός ότι αυτή τη στιγμή πραγματοποιούνται σημαντικές έρευνες στον τομέα αυτόν οι οποίες δεν θα έχουν ολοκληρωθεί πριν από το τέλος του 2002.

Συμφωνεί η Επιτροπή ότι οι έρευνες αυτές ενδέχεται να μεταβάλλουν σημαντικά τα συμπεράσματα της Έκθεσης Αξιολόγησης Κινδύνων (RAR), τόσο στον τομέα τηςγείας όσο και στον τομέα του περιβάλλοντος· Συμφωνεί η Επιτροπή ότι θα ήταν σκόπιμο να περιμένει μέχρις ότου θα είναι διαθέσιμα τα τελευταία επιστημονικά στοιχεία — σημαντικές πτυχές των οποίων θα είναι ήδη έτοιμες για εξέταση ως το τέλος του πρώτου τριμήνου του 2002 — προτού προχωρήσει στην ολοκλήρωση της Έκθεσης Αξιολόγησης Κινδύνων·

Απάντηση του κ. Busquin εξ ονόματος της Επιτροπής

(8 Οκτωβρίου 2001)

Τα πρώτα σχέδια εκθέσεων αξιολόγησης της επικινδυνότητας (ΕΑΕ) για τον ψευδάργυρο και τις ενώσεις ψευδαργύρουπεβλήθησαν από τις αρχές των Κάτω Χωρών (κράτος μέλος — εισηγητής — στην Τεχνική Συνεδρίαση (ΤΣ) της Κοινότητας) τον Δεκέμβριο του 1999. Την τελευταία δεκαετία, πραγματοποιήθηκαν ευρείες διαβουλεύσεις μεταξύ του εισηγητή και της βιομηχανίας ψευδαργύρου, και το αποτέλεσμά τους ενσωματώθηκε στις εκθέσεις. Δόθηκαν τα κατάλληλα χρονικά περιθώρια προκειμένου να εξασφαλιστεί μια ισόρροπη επιστημονική συναίνεση. Ειδικότερα, οργανώθηκε στο Λονδίνο, τον Ιανουάριο του 2001, ειδική διημερίδα αφιερωμένη στις μεθοδολογίες αξιολόγησης της επικινδυνότητας των μετάλλων.

Εις βάθος συζητήσεις κάθε τμήματος των ΕΑΕ έλαβαν χώρα σε σειρά ΤΣ, τον Ιούνιο του 2000, τον Δεκέμβριο του2000 και τον Μάρτιο του 2001. Στην τελευταία αυτή συνεδρίαση (Μάρτιος 2001), και παρά τις αντιρρήσεις της βιομηχανίας, όλα τα κράτη μέλη καθώς και η Νορβηγία, ενέκριναν την τρέχουσα μορφή της ΕΑΕ, γεγονός πουποδηλώνει ότι δεν επείσθησαν για το ενδεχόμενο σημαντικής μεταβολής των συμπερασμάτων της έκθεσης από τις συνεχιζόμενες έρευνες. Ωστόσο, πέραν της κανονικής διαδικασίας, το European Chemicals Bureau (Ευρωπαϊκό Γραφείο Χημικών Ουσιών) — Τομέας Υφιστάμενων Χημικών Ουσιών — το οποίο προεδρεύει και διαχειρίζεται όλες τις ΤΣ, πρότεινε τη χρήση συμπληρωματικής γραπτής διαδικασίας για τα τυχόν περαιτέρω σχόλια, όπως επίσης και την πραγματοποίηση τελικής συνεδρίασης, τον Σεπτέμβριο του 2001, ούτως ώστε να αντιμετωπιστούν οι ανησυχίες της βιομηχανίας. Η ΤΣ συμφώνησε ομόφωνα με την πρόταση αυτή. Η διαδικασία αυτή αναμένεται να εξασφαλίσει εξομάλυνση των εναπομενουσών διαφωνιών μεταξύ των εισηγητριών Κάτω Χωρών και της Βιομηχανίας.

Θεωρούνται πολύ θετικές οι τρέχουσες προσπάθειες της βιομηχανίας ψευδαργύρου για τη δρομολόγηση νέων επιστημονικών μελετών. Ωστόσο, το ερευνητικό αυτό πρόγραμμα θα μπορούσε να είχε αρχίσει πολύ νωρίτερα, δεδομένου ότι η όληπόθεση του ψευδαργύρου προέκυψε το 1995.

Αποτελεί πάγιο πρόβλημα κάθε ρυθμιστικής επιστημονικής επιτροπής το γεγονός ότιπάρχει η επιτακτική ανάγκη λήψεως αποφάσεων σε δεδομένη στιγμή, ενώ, εκ παραλλήλου, η έρευνα παράγει συνεχώς νέα αποτελέσματα. Η απόφαση ολοκλήρωσης των διαβουλεύσεων για τον ψευδάργυρο στην επόμενη ΤΣ αποβλέπει στην κατά το δυνατόν αποδοτικότερη αξιοποίηση του διαθέσιμου χρόνου συνεδριάσεων και των σχετικών πόρων. Η συνεχής αναμονή νέων εξελίξεων θα καθυστερούσε την εξέταση άλλων ουσιών προτεραιότητας. Δεν είναι εξάλλου αποδεκτή η αναβολή της ολοκλήρωσης της αξιολόγησης της επικινδυνότητας εξαιτίας της αργοπορημένης συνεισφοράς της βιομηχανίας.

Επιπλέον, όταν θα έχει ολοκληρώσει το έργο της η ΤΣ, οι εκθέσεις αξιολόγησης της επικινδυνότητας θα εξεταστούν, ούτως ή άλλως, από ομοτίμους της Επιστημονικής Επιτροπής Τοξικολογίας, Οικοτοξικολογίας και Περιβάλλοντος (CSTEE), προτούποβληθούν τα αποτελέσματα σε ρυθμιστική επιτροπή. Σε κάθε περίπτωση πάντως, εάν το αποτέλεσμα τηςπό εξέλιξιν έρευνας τροποποιήσει σημαντικά τα αποτελέσματα των εκθέσεων, ο εισηγητής δύναται να τα περιλάβει σε προσάρτημα των ΕΑΕ, σε μεταγενέστερο στάδιο.